Deg tazwara, timezugnin-a ur asent-fkin ara azal imi tufa-d aɣref ur yessin ara taẓuri-agi, rnu ɣer waya liḥala n tmurt i yellan seddaw n temhesa, d ayen i d-tebder ARLETT.R: Maca mebla rbaḥa, acku drus n yimferriǧen i izemren ad tent-gzun1 , imi deg lawan-nni annect-a yella-d d amaynut deg tmetti d yidles-nsen daɣen tuget n yizzayriyen ur ssinen ara taɛrabt n usammar( n Maṣer). Syin akkin kkren-d kra n yilemziyen, ddmen taẓuri-agi ɣef yiɣil-nsen, fkan deg-s lǧehd-nsen, snerna deg-s ayen izemren, anda ad ten-naf ɛerḍen ad d-sbedden amezgun s taɛrabt tantalant, gar imenza i d-yufraren ad d-nebder: ellalou akked Bactarẓi.